cyanic-selkie/wikianc huggingface dataset:
Store Skagastølstind
Store Skagastølstind on Norjan kolmanneksi korkein vuori. Se sijaitsee Hurrunganen vuoristossa Årdalin ja Lusterin kuntien alueella Sognin ja Fjordanen läänissä. Vuoren valloitti ensimmäisenä William Cecil Slingsby vuonna 1876.
Fruugo
Fruugo oli suomalainen internetin verkkokaupat yhteen koonnut kauppakeskus, jossa kukin kauppias myi tuotteitaan yhteisessä markkinapaikassa. Fruugon kauppiaiden tarjonta kattoi yli 100 000 tuotetta sadalta kauppiaalta Suomesta, Isosta-Britanniasta, Hollannista ja Ruotsista. Mukana oli tunnettuja tuotemerkkejä kuten Nike, Haglöfs, Suunto, TIGI, Redken, L’Oréal, Sony, Canon, Lego, ja Brio. Kauppiaat toimittivat tilatut tuotteet ja Fruugo huolehtii maksutapahtumasta. Koko tilaus maksettiin yhdellä kertaa, vaikka tuotteita saattoi saapua erillisissä paketeissa useista maista.
Fruugoon sijoitettiin kymmeniä miljoonia euroja, mutta vuonna 2009 se tuotti tappiota 11 miljoonaa euroa. Edeltävänä vuonna tappio oli ollut 14,5 miljoonaa. Yrityksen liikevaihto tehdyistä sopimuksista jäi reiluun 8 000 euroon. Työntekijöitä Fruugolla oli jopa 77 mutta henkilöstövähennysten jälkeen heitä oli vuonna 2010 jäljellä 25.
Elokuussa 2010 Fruugon ilmoitettiin yhdistyvän brittiläisen Directory Technologies Limitedin (DTL) kanssa. DTL:n kerrottiin olevan Ison-Britannian suurin itsenäinen verkkokauppa ja toimineen Fruugon kumppanina jo pitkään. Ostajana toimi Fruugo. Kauppasumma maksettiin osakkeilla ja yrityksen ilmoitettiin samalla keräävän uutta pitkäaikaista rahoitusta osakeannilla. Yhdistyneet yhtiöt jatkoivat toimintaansa Fruugon nimellä.
Toukokuussa 2012 Fruugo ilmoitti jättävänsä Suomen. Työntekijöitä oli Helsingissä lopussa enää alle kymmenen. Toiminta jatkuu Isossa-Britanniassa. Marraskuussa 2012 Fruugo jätti konkurssihakemuksen koska sen varat eivät riittäneet velkojen maksuun. Niitä yhtiölle oli kertynyt 10,5 miljoonaa euron edestä eikä se kyennyt maksamaan edes niiden korkoja. Varoja kassaan jäi 14 500 euroa. Pesän ainoa omaisuus oli sen brittiläinen tytäryhtiö Fruugo.com Ltd, mutta myös se oli varaton, raskaasti tappiollinen ja kaiken lisäksi velkaa emoyhtiölleen.
Yhtiön taustalla oli tunnettuja suomalaisia liike-elämän vaikuttajia, kuten entinen Nokian toimitusjohtaja Jorma Ollila ja F-Securen Risto Siilasmaa. Jälkimmäinen on pesän suurin velkoja, jonka First Fellow Oy:n saatavat ovat 2,8 miljoonaa euroa.
Puistokatu (täsmennyssivu)
Puistokatu voi tarkoittaa seuraavia:
Sortavalan Palloseura
SPS osallistui pesäpallon SM-sarjaan 1930, jolloin se myös voitti alkulohkonsa ja selviytyi SM-lopputurnaukseen, jossa jäi kuitenkin neljänneksi hävittyään niukasti Helsingin Pallonlyöjille kolmannen sijan ratkaisseessa kamppailussa. Vuonna 1933 joukkue selvisi B-sarjan loppuotteluun, jossa hävisi Salo-Uskelalle, mutta nousi siitä huolimatta SM-sarjaan. Vuoden 1934 SM-sarjassa joukkue saavutti kymmenessä ottelussaan vain yhden tasapelin.
Jääpallossa seura pelasi valtakunnallista B-sarjaa ja jalkapallossa Itä-Länsi -sarjaa voittaen molemmissa lajeissa useita piirinmestaruuksia pahimpina kilpailijoinaan Sortavalan Palloilijat ja ennen Joensuun piirin irtautumista joulukuussa 1938 Joensuun Palloseura. Vuosina 1941-44 pelasivat kaikki sortavalalaiset yhdessä seurassa SPS:ssä, mutta sattuneista syistä toiminta oli melko hiljaista. Vuonna 1945 SPS ja SP yhdistyivät yhdeksi seuraksi ja muuttivat Kuopioon. Vuonna 1945 seuran ikämiehet voittivat alkuperäisellä nimellään SPL:n Savon piirin mestaruuden. Edustusjoukkue pyrki jalkapallon SM-cupkilpailuun, mutta karsinnoissa Joensuun Palloseura voitti jatkojalla 3–2. Seura jatkaa nykyisin toimintaansa nimellä Kalevan Pallo ja sen lajiksi on vakiintunut jääkiekko. Jalkapallo loppui KalPassa 1974, jolloin seura myös erosi Palloliitosta.
Herrat täysihoidossa
Herrat täysihoidossa on vuonna 1933 valmistunut suomalainen elokuvakomedia, jonka on ohjannut Risto Orko. Elokuva on Orkon esikoisohjaus.
Morsian yllättää
Morsian yllättää on Valentin Vaalan ohjaama elokuva vuodelta 1941. Sen päätekijöitä ovat käsikirjoittaja Tet (Kersti Bergroth), ohjaaja Vaala ja pääosan esittäjä Lea Joutseno, joiden yhteistyönä syntyi seuraavina vuosina vielä neljä elokuvaa.
Herrat täysihoidossa
Juoni
Asuntoa etsivät ylioppilaat Toivo Päiviö (Thure Bahne) ja Unto Uramo (Toivo Pohjakallio) onnistuvat pääsemään asumaan Sofia Anderssonin (Elsa Rantalainen) omistamaan täysihoitolaan. Toivo ihastuu omistajan veljentyttäreen Aune Anderssoniin (Saimi Tuovinen), mutta pian molemmat ylioppilaat joutuvat häädetyiksi kadulle. Toivolla on myös kilpakosija, täysihoitolassa asuva oopperalaulaja Reino Kiljunen (Georg Malmstén), ja ylioppilaat päättävät järjestää tämän pois tieltä toisen täysihoitolan asukkaan, vanhapiika Varpu Kyyhkysen (Ella Eronen), avulla.
Morsian yllättää
Vastaanotto
Aikalaisarvioista pääosa suhtautui elokuvaan myönteisesti. . "Suomi-Filmi on valmistanut pienen ja näppärän komedian", kirjoitti Toini Aaltonen (Suomen Sosialidemokraatti). "Todella pirteä hupailu", arvioi samalla linjalla Paula Talaskivi (Helsingin Sanomat).
Arto Pajukallion (Helsingin Sanomat) mukaan elokuva on pirteä ja näppärä komedia, jossa Lea Joutseno säkenöi komediennena.
Herrat täysihoidossa
Tuotanto
Herrat täysihoidossa -elokuvan ensi-ilta oli 3. joulukuuta 1933 Helsingissä Kino-Palatsissa. Elokuvaa esitettiin 1930-luvulla kaksoisnäytännöissä yhdessä elokuvan Pikku myyjätär kanssa.
Preeriavalkohanhikki
Preeriavalkohanhikki (Drymocallis arguta) on ruusukasvien heimoon kuuluva kasvilaji, joka kasvaa luonnonvaraisena Pohjois-Amerikassa. Laji luokitellaan nykyisin valkohanhikkien sukuun, mutta aiemmin se luokiteltiin varsinaisiin hanhikkeihin (Potentilla).
Ulkonäkö ja koko
Preeriavalkohanhikki on monivuotinen ruohokasvi, jolla on parilehdykkäiset lehdet. Lehdyköiden määrä vaihtelee, mutta useimmiten niitä on 7–11. Useimmat lehdet kasvavat ruusukkeesta kasvin juurelta, mutta lehtiä kasvaa jonkin verran myös kukkavarressa vuorottain järjestäytyneinä. Lehdet ovat tiheän ja usein hieman takertuvan karvan peitossa. Kasvilla on yksi suuri pääjuuri, jonka ympärille kasvaa lyhyitä maavarsia; siksi kasvi kasvaa usein tiiviissä rykelmissä.
Mansikankukkia muistuttavat kukat ovat järjestäytyneet tiheäksi rykelmäksi 30–100 senttimetriä pitkän kukkavarren päähän. Samoin kuin mansikankukissa, niissä on viisi valkoista tai kermanväristä terälehteä, joiden välissä on viisi terävää, vihreää verholehteä, sekä keskellä pyöreä emi, jonka ympärillä on kehässä yli 20 hedettä. Mettä erittyy emin alla olevasta renkaasta. Kukat ovat pieniä, joten lyhytkieliset hyönteiset pääsevät helposti käsiksi meteen ja siitepölyyn. Pienet lyhytkieliset mehiläiset käyvät kukissa keräämässä tai syömässä siitepölyä ja mettä, kukkakärpäset saavat ravintoa siitepölystä, kun taas ampiaiset syövät toisinaan mettä. Pölyttyneiden kukkien emeistä kehittyy pienten ruskeiden siementen kärki. Kypsä hedelmä sulkeutuu kuivuneiden verholehtien muodostaman kupin sisälle.
Muuta
Preeriavalkohanhikin uskotaan olevan puolittain lihansyöjäkasvi. Vuonna 1999 tehdyssä kokeessa useista Tyynenmeren luoteisrannikolla kasvavista kasveista etsittiin viitteitä lihansyönnistä. Kokeessa käytettiin apuna proteiinien hajottamiskykyä sen määrittämiseksi, mitkä kasvit kykenevät tuottamaan proteaasientsyymejä, joilla ne voivat hajottaa potentiaalisen saaliin. Preeriavalkohanhikin havaittiin pystyvän sulattamaan ja imemään 14C-leimattua leväproteiinia, joka oli sijoitettu kasvin tarttuviin karvoihin. Ei kuitenkaan ole tiedossa, tuottiko ruoansulatusentsyymit itse kasvi vai sen pinnalla eläneet mikrobit.
Mary Ellen Mark
thumb|Mary Ellen Mark ja hänen aviomiehensä, elokuvaohjaaja Martin Bell vuonna 2011. Mary Ellen Mark (20. maaliskuuta 1940 Philadelphia, Pennsylvania – 25. toukokuuta 2015 New York, New York) oli yhdysvaltalainen valokuvaaja. Hänet tunnetaan erityisesti pysäyttävistä muotokuvistaan ja yhteiskunnallisesti kantaa ottavasta kuvajournalismistaan.
Markin kuvia on ilmestynyt muun muassa Vanity Fairissa, Lifessä, Rolling Stonessa ja The New Yorkerissa. American Photo Magazinen lukijat äänestivät Markin kaikkien aikojen vaikutusvaltaisimmaksi naisvalokuvaajaksi. Suomessa Markin kuvia on esitelty laajasti Salon taidemuseon Veturitallissa, jossa oli esillä vuonna 2006 näyttelykokonaisuudet American Odyssey ja Twins.
Mark kuoli myelodysplastiseen oireyhtymään 75-vuotiaana Manhattanilla 25. toukokuuta 2015.
Calf
Calf on suomalainen rockyhtye, joka on perustettu vuonna 1998 Vantaan Korsossa.
Historia
Vuoden 2003 alussa Sakari päätti jättää yhtyeen, ja Calf oli jälleen kolmihenkinen. Pojat aloittivat uuden kosketinsoittajan etsimisen ja lopulta oikea henkilö löytyi Vaskivuoren lukion vanhojen tanssien jatkoilta. Katja oli rinnakkaisluokkalainen tyttö, jonka Samuli tiesi harrastavan pianonsoittoa. Nopean keskustelun jälkeen Katja sanoi olevansa valmis liittymään yhtyeeseen. Muutamaa kuukautta myöhemmin Calfin uusi kokoonpano tuli toiseksi Ääni ja vimma -kilpailussa ja aloitti uuden demon äänitykset.
Vuoden 2004 toukokuussa ilmestyi omakustanteena julkaistu Säteet-EP, jota käytettiin paljolti demomateriaalina levy-yhtiöille ja jonka tiimoilta yhtye keikkaili paljon pääkaupunkiseudulla. Heinäkuussa 2004 muusikko ja tuottaja Lauri Järvilehto ja Kemopetrol-yhtyeen kosketinsoittaja ja säveltäjä Kalle Koivisto näkivät Calfin esiintymässä Semifinalissa, mihin he olivat tulleet katsomaan Calfin jälkeen esiintynyttä yhtyettä. He kuitenkin innostuivat Calfista niin paljon, että ilmoittivat haluavansa tuottaa heidän levynsä. Vuoden 2004 lopussa yhtye teki ensimmäisiä ulkomaankeikkojaan viisipäiväisellä matkalla Puolaan.
Carlo Zinato
Carlo Zinato (18. joulukuuta 1890 – 23. kesäkuuta 1974) oli italialainen roomalaiskatolinen piispa. Hän syntyi Venetsiassa ja sai pappisvihkimyksensä 28. heinäkuuta 1913. Hänet nimitettiin Vicenzan piispaksi 8. kesäkuuta 1943, ja hänet vihki piispaksi 25. heinäkuuta Giovanni Jeremichin ja Umberto Ravettan avustama Adeodato Giovanni Piazza.
Calf
Historia
Vuonna 2005 levy-yhtiöt alkoivat kiinnostua yhtyeestä, ja monien neuvotteluiden ja demojen vaihteluiden jälkeen Calf solmi levytyssopimuksen Elements Musicin kanssa ja aloitti debyyttilevynsä äänitykset yhdessä Kalle Koiviston ja Lauri Järvilehdon sekä äänittäjä Kari Huikurin kanssa.
Carlo Zinato
Zinato osallistui Vatikaanin toiseen kirkolliskokoukseen ja jäi eläkkeelle 11. syyskuuta 1971.
Calf
Historia
Calf oli mukana marraskuussa 2007 julkaistulla Leevi and the Leavings -tribuuttialbumilla Melkein vieraissa, jolla se esitti kappaleen ”Raparperitaivas”. Yhtye jäi samassa yhteydessä keikkatauolle.
Vaikutteet
Calfin musiikissa kuuluu vaikutteita muun muassa suomirockista ja brittipopista. Yhtyeen jäsenten mukaan heidän lempiartisteihinsa kuuluvat muun muassa The Beatles, U2, Duran Duran, Coldplay, Blur, Oasis, Eppu Normaali ja Egotrippi.
Keikat
Calf on tehnyt historiansa aikana noin sata keikkaa ja keikkaillut muun muassa Stellan, Liekin, PMMP:n ja Smakin kanssa.
013
013 on suomalainen punkyhtye, joka perustettiin Pukkilassa vuonna 1979. Yhtyeen debyyttialbumi on vuonna 1983 julkaistu Takaisin todellisuuteen. Levyllä soittivat Ismo, Epe, Jolla ja Kräki. Vuoden 1983 lopussa Ismon ja Epen lähdettyä yhtyeestä heidät korvasi laulaja-kitaristi Kligge, joka on myöhemmin vaikuttanut yhtyeessä Maho Neitsyt. Tällä kokoonpanolla yhtye soitti vielä vuoden 1985 alkuun. Yhtyeen aktivoiduttua uudelleen vuonna 2011 korvaaviksi jäseniksi tulivat Pörri ja Miigo. Uusin minialbumi on Armoa vuodelta 2012.
Esa Saajanto
Esa Saajanto (s. 4. syyskuuta 1964 Oulu) on suomalainen jalkapallovaikuttaja ja entinen jalkapalloilija. Hän toimii Suomen Palloliiton Pohjois-Suomen piirijohtajana.
Saajanto on Oulun Työväen Palloilijoiden kasvatti. Hän voitti seuran riveissä A-poikien SM-kultaa 1983. Edustusjoukkueessa Saajanto jo debytoi kaudella 1982, ja pelasi kauteen 1989 asti seurassa SM-sarjaa sekä I divisioonaa. Vuonna 1989 hän muutti vaimonsa opintojen myötä Helsinkiin, edustaen seuraavat seitsemän kautta toisella ja kolmannella sarjatasolla Kontulan Urheilijoita ja IF Gnistania. Helsingissä pelatessaan Saajannon tavoitteet olivat korkeimmalla sarjatasolla, mutta hän ei lopulta yltänyt enää toista kertaa pääsarjapelaajaksi.
Kaikkiaan Saajanto pelasi urallaan 58 pääsarjaottelua, joissa hän teki seitsemän maalia. Toiseksi korkeimmalla sarjatasolla hän esiintyi yhteensä 159 ottelussa ja onnistui maalinteossa 26 kertaa. Kahdella korkeimmalla sarjatasolla Saajanto pelasi 14 kautta.
Pelaajauransa jälkeen Saajanto on toiminut Suomen Palloliiton Pohjois-Suomen piirijohtajana elokuusta 2003 asti. Jalkapallon ulkopuolella hän on työskennellyt yli 20 vuotta tietotekniikka-alan tehtävissä.
Libération
Libération on vasemmistolainen ranskalainen sanomalehti. Lehteä kutsutaan myös lempinimellä Libé. Sen pääomistajat ovat liikemies Edouard de Rothschild ja kiinteistöyrittäjä Bruno Ledoux.
Historia
Lehden ensimmäinen numero ilmestyi 24. toukokuuta 1973. Lehden perustivat Jean-Paul Sartre, Serge July, Philippe Gavi, Bernard Lallement ja Jean-Claude Vernier. Lehti perustettiin vuoden 1968 opiskelijoiden protestiliikkeen ja työläisten lakkojen aiheuttamien levottomuuksien jälkimainingeissa. Lehden mottona oli "Peuple prend la parole et garde là - Kansa ottaa puheenvuoron ja valvoo sitä".
Aluksi lehdessä oli vallalla periaate, jonka mukaan lehden jokainen työntekijä työnkuvasta riippumatta sai saman palkan ja se toimisi ilman ulkoista rahoitusta. Selkeästi vasemmistolaisesta kannastaan lehti on sittemmin siirtynyt kohti keskusta-vasemmistolaista kantaa.
Helmikuussa 1981 useiden keskeytyksiin johtaneiden kriisien jälkeen Libération lakkasi ilmestymästä. Samana vuonna 13. toukokuuta se alkoi ilmestyä uudelleen. Tällöin lehden alkuperäisistä periaatteista luovuttiin sallimalla mainosten julkaiseminen ja ulkoiset sijoitukset.
Toimitukselliselta linjaltaan Libération säilyi vasemmistolaisena tukematta kuitenkaan mitään puoluetta 2000-luvun alkupuolelle saakka. Sanomalehti itse on kuvaillut linjaansa radikaaliksi ja edistykselliseksi vallan vahtikoiraksi, ja se tunnettiin rasisminvastaisuutta, feminismiä ja työläisten oikeuksia tukevasta linjastaan. Lehti salli myös vastakkaisten näkökantojen esittämisen mielipidesivuillaan. Sillä oli myös vaihtoehtoisia näkökantoja kulttuurin ja yhteiskunnallisten asioiden saroilla.
Päätoimittaja Nicolas Demorand erosi helmikuussa 2014 vastalauseena omistajien lehdelle asettamalle uudelle linjalle. Omistajat haluavat tehdä lehdestä kulttuurikeskuksen, jossa olisi kahvila ja tv-studio. Se tukisi pieniä kasvuyrityksiä, ja siinä hyödynnettäisiin lehden vasemmistolaista brändiä.
Imperator Aleksandr III (1901)
Imperator Aleksandr III oli vuonna 1904 valmistunut Venäjän keisarikunnan laivaston Borodino-luokan taistelulaiva.
Valmistus
Alus tilattiin Itämeren telakalta Pietarista, missä köli laskettiin heinäkuussa 1899. Alus laskettiin vesille 3. elokuuta 1901 ja valmistui marraskuussa 1903.
Palvelus
Imperator Aleksandr III lähti 15. lokakuuta 1904 Itämeren laivastosta muodostetun Venäjän Tyynenmeren laivaston 2. laivueen mukana Libausta Port Arthuriin. Laivueen komentajana oli vara-amiraali Zinovi Rožestvenski, jonka alaisuudessa laivue kiersi Kap Hornin saapuen Nosy Ben saarelle 9. tammikuuta 1905. Laivue oli saarella kaksi kuukautta levossa ja täydennettävänä. Laivue siirtyi Camranhinlahteen Ranskan Indokiinaan odottamaan Tyynenmeren laivaston 3. laivuetta, joka saapui kontra-amiraali Nikolai Nebogatovin johdolla 9. toukokuuta. Laivueet aloittivat 14. toukokuuta matkan Vladivostokiin. Aluksiin oli kuormattu runsaasti materiaalia matkaa varten, mikä kasvatti niiden uppoumaa merkittävästi. Tämä laski alusten panssarivyöt vedenpinnan alle.
Osasto kulki lyhyintä reittiä Tsusimansalmen kautta, missä se joutui keisarillisen Japanin laivaston yllättämäksi. Imperator Aleksandr III oli Tsushiman meritaistelun alkaessa venäläisten neljän Borodino-luokan aluksen muodostaman 1. divisioonan toisena aluksena lippulaiva Knyaz Suvorovin jälkeen. Alus syttyi tuleen pian taistelun alettua. Taistelun toisessa vaiheessa japanilaiset keskittivät tulensa alukseen, joka kaatui. Aluksen upottua alueelta ei löytynyt eloonjääneitä.
Knjaz Suvorov
Knjaz Suvorov oli vuonna 1904 valmistunut Venäjän keisarikunnan laivaston Borodino-luokan taistelulaiva.
Valmistus
Alus tilattiin Itämeren telakalta Pietarista, missä köli laskettiin heinäkuussa 1901. Alus laskettiin vesille 25. syyskuuta 1902 ja valmistui syyskuussa 1904.
Palvelus
Knjaz Suvorov lähti 15. lokakuuta 1904 Itämeren laivastosta muodostetun Venäjän Tyynenmeren laivaston 2. laivueen mukana Libausta Port Arthuriin. Laivueen komentajana oli vara-amiraali Zinovi Rožestvenski, jonka alaisuudessa laivue kiersi Kap Hornin saapuen 9. tammikuuta 1905 Nosy Ben -saarelle. Laivue oli saarella kaksi kuukautta levossa ja täydennettävänä. Laivue siirtyi Camranhinlahteen Ranskan Indokiinaan odottamaan Tyynenmeren laivaston 3. laivuetta, joka saapui kontra-amiraali Nikolai Nebogatovin johdolla 9. toukokuuta. Laivueet aloittivat 14. toukokuuta matkan Vladivostokiin. Aluksiin oli kuormattu runsaasti materiaalia matkaa varten, mikä kasvatti niiden uppoumaa merkittävästi. Tämä laski alusten panssarivyöt vedenpinnan alle.
Konformikuvaus
right|thumb|Suorakulmainen ruudukko (ylempänä) ja sen kuva konformikuvauksessa f (alempana). Kuvasta näkyy, että f kuvaa toisensa kohti­suorasti leikkaavat suorat käyrille, jotka nekin leikkaavat toisensa kohti­suorasti. Konformikuvaus on matemaattinen kuvaus, jossa kulmat säilyvät ennallaan. Yleisimmin matematiikassa käsitellään konformi­kuvauksia, joiden lähtö- ja maalijoukko ovat kompleksitason alueita.
Määritelmä ja perusominaisuuksia
Jatkuvaa kuvausta f sanotaan konformiseksi eli konformi­kuvaukseksi annetussa pisteessä z_0, jos ja vain jos se toteuttaa seuraavat ehdot:
Kuvausta f sanotaan konformi­kuvaukseksi alueessa U, jos se on konforminen alueen jokaisessa pisteessä. Jos alue U voidaan kuvata konformisesti ja bijektiivisesti alueelle V, sanotaan, että alueet U ja V ovat konformiekvivalentit.
Usein konformikuvaukselta edellytetään lisäksi, että se säilyttää myös orientaation. Tällaista kuvausta sanotaan toisinaan myös suoraan konformi­seksi. Taso­alueiden tapauksessa tämä merkitsee, etteivät kulmat pysy ainoastaan itseis­arvoltaan yhtä suurina, vaan myöskään kulman oikea ja vasen kylki eivät vaihdu keskenään. Kuvaus, joka on konforminen, mutta kääntää orientaation, on kääntäen konforminen.
Konformikuvauksissa infinitesimaalisen pienet alueet pysyvät muodoltaan, mutta eivät välttämättä kooltaan ennallaan. Sitä vastoin tarpeeksi suuret alueet saattavat muuttua muodoltaan paljonkin.
Yleisimmin matematiikassa käsitellään konformi­kuvauksia, joiden lähtö- ja maalijoukko ovat kompleksitason alueita.
Kuvauksen konformisuus voidaan karakterisoida koordinaatiston muunnokseen liittyvän Jacobin matriisin avulla. Jos muunnoksen Jacobin determinantti on kaikkialla jokin rotaatiomatriisi kerrottuna jollakin skalaarilla, muunnos on konforminen.
Teatteri (puupiirros)
Puupiirroksessa keskeisinä hahmoina ovat juhlapukuihin pukeutuneet mies ja nainen. He ovat teatterin lavalla ja kuvan alalaidassa heitä katsovat arkisemmin vaatetetut hahmot kukkien keskellä. Katsojien ilmiasu luo piirrokseen kubistista tunnelmaa, vaikka näyttelijöiden olemus on ylevä.
Karpaatit
Karpaatit ovat vuoristo Itä-Euroopassa Tšekin, Slovakian, Puolan, Ukrainan ja Romanian alueella. Karpaattien pituus on noin 1 500 km ja korkein kohta Slovakiassa sijaitseva Gerlachovský štít (2 655 m). Karpaatit muodostuivat noin 30 miljoonaa vuotta sitten.
Teatteri (puupiirros)
Von Boehm tutki mielellään värien vivahteita ja himmeää maalipintaa. Teatterissa esiripun väri on eri kussakin vedoksessa, eli punainen, keltainen ja sininen.
Konformikuvaus
Määritelmä ja perusominaisuuksia
Konformi­kuvauksen käsite voidaan yleistää, paitsi taso­alueiden, myös korkeampi­ulotteisten euklidisten avaruuksien ja yleisemminkin Riemannin monistojen ja Riemannin semimonistojen alueiden välisiin kuvauksiin.
Karpaatit
Nimi
Antiikin kreikassa Karpaatit olivat ó Karpátes oros, latinassa Carpates montes tai lyhyemmin Carpatae. Rooman valtakuntaan kuulumattomia Itä-Karpaatteja saatettiin sarmaattien kansan mukaan kutsua myös nimellä Montes Sarmatici. Kaikissa nykykielissä käytetään jotakin termin Carpatae johdannaista.
Konformikuvaus
Kompleksianalyysi
Erityisen suuri merkitys konformikuvauksilla on kompleksianalyysissä. Jos u on kompleksitason \mathbb{C} avoin osajoukko, funktio : on suoraan konforminen, jos ja vain jos se on holo­morfinen eli analyyttinen ja sen derivaatta on nollasta poikkeava kaikissa alueen U pisteissä. Jos f on antiholomorfinen eli jonkin holomorfisen funktion kompleksikonjugaatti, se säilyttää kulmat mutta kääntää niiden orientaation.
Karpaatit
Sijainti
Lännessä Karpaattien vuoristo alkaa Itävallan puolelta läheltä Wieniä, jossa sen erottaa Alpeista vain Tonavan laakso. Tšekinmaalla vuoristo tuskin erottuu Tšekin läntisistä reunavuorista. Slovakian pääkaupungin Bratislavan kohdalla Alpit ja Karpaatit lähestulkoon kohtaavat. Suurin osa Slovakiasta kuuluu Karpaattien alueeseen, korkeimmillaan Länsi-Karpaatit ovat Puolan ja Slovakian rajaseuduilla. Täällä olevasta alueesta käytetään nimitystä Korkea Tatra, johon myös Gerlachovský štít kuuluu.
Konformikuvaus
Kompleksianalyysi
Riemannin kuvauslause on yksi kompleksianalyysin syvällisistä tuloksista. Se osoittaa, että jokainen ei-tyhjä yhdesti yhtenäinen kompleksi­tason avoin osajoukko voidaan kuvata bijektiivisellä konformi­kuvauksella \mathbb{C}:n avoimelle yksikkö­kiekolle.
Karpaatit
Sijainti
Slovakian ja Puolan itäosassa olevalla matalalla alueella kulkee Itä- ja Länsi-Karpaattien rajalinja. Idempänä, Ukrainan länsiosassa, Karpaattien vuorijono on alle 100 km leveä, ja se erottaa Rutenian (Karpato-Ukrainan) muusta Ukrainasta. Itä-Karpaatit jatkuvat leveämpinä etelään, Romanian keskiosaan, ja jättävät Moldavian itäpuolelleen. Karpaattien toinen korkea alue kuuluu Etelä-Karpaatteihin (Transilvanian Alpit), jotka kulkevat itä–länsi-suunnassa Romanian poikki muodostaen Valakian pohjoisrajan, ja päättyvät ennen Tonavaa. Täällä korkein huippu on Vârful Moldoveanu (2 544 m).
Konformikuvaus
Kompleksianalyysi
Laajennettu kompleksitaso on konformisti ekvivalentti pallopinnan kanssa. Laajennetun tason bijektiivinen konformi­kuvaus itselleen on suora konformikuvaus, jos ja vain jos se on Möbius-kuvaus. Laajennetussa tasossakin myös Möbius-kuvausten kompleksi­konjugaatit säilyttävät kulmien suuruuden ennallaan, mutta kääntävät niiden orientaation.
IUS
pienoiskuva|Taiteilijan näkemys kiertoradalla olevasta IUS-vaiheeseen kiinnitetystä [[Ulysses-aurinkoluotain|Ulysses-aurinkoluotaimesta.]] Inertial Upper Stage (lyh. IUS, aiempi nimi Interim Upper Stage) oli yhdysvaltalainen kaksivaiheinen kiinteäajoainen rakettivaihe, jonka kehitti ja jota valmisti Boeing. Vaiheen kehitys käynnistyi vuonna 1976 ja se laukaistiin ensi kertaa vuonna 1982. IUS oli suunniteltu siirtämään Titan 34D- ja Titan IV -kantoraketeilla sekä Avaruussukkulalla matalalle Maan kiertoradalle laukaistuja hyötykuormia lopullisille korkeammille kiertoradoilleen.
Karpaatit
Sijainti
Romanian luoteinen osa lasketaan joskus myös Karpaatteihin. Aivan maan länsiosassa ovat melko matalat Romanian Länsi-Karpaatit, ja näiden keskellä on Transilvanian ylätasanko. Karpaatit ympäröivät Unkarin alankoa (Pannonian tasanko) sekä itä- että pohjoispuolelta, Unkarissa onkin vain pieni osa Länsi-Karpaateista. Tasangot ympäröivät Karpaatteja myös pohjois-, itä- ja kaakkoispuolelta. Etelässä Karpaattien saatetaan joskus sanoa jatkuvan myös Tonavan ylitse Serbian puolelle. Tonava laskee Unkarin alangolta kapean Rautaportti-nimellä tunnetun laakson läpi, ja sen eteläpuolella olevia ylänköalueita voidaan kutsua Serbian Etelä-Karpaateiksi. Normaalisti näin ei kuitenkaan tehdä, vaan Serbian vuoristot lasketaan kuuluvaksi Stara Planinaan eli Balkanin vuoriin.
Konformikuvaus
Kompleksianalyysi
Esimerkkinä laajennetun tason kuvauksesta, joka on kääntäen konforminen, voidaan mainita kompleksi­konjugaatin käänteis­arvo eli funktio Se vastaa Riemannin pallon peilausta yksikkö­kiekon määräämän tason kanssa tai kompleksitason peilaamista yksikköympyrän kehän yli. Tämä funktio säilyttää jokaisen kompleksiluvun r eiθ argumentin θ ennallaan mutta muuttaa sen itseisarvon r käänteisluvukseen.
IUS
Kehitys
Nasa lähti ajamaan avaruussukkulaohjelman suunnitteluvaiheessa erillisen rakettivaiheen kehitystä, jolla voitaisiin kiihdyttää sukkulan matalalle Maan kiertoradalle viemiä hyötykuormia suurempienergiaisille kiertoradoille (esim. GTO tai GEO) tai pakonopeuteen. Hankkeen tarjouskilpailuun osallistuivat XXXX ja XXXX nesteajoaineisilla Centaur- (LH2 / LOX) ja Transtage-rakettivaiheillaan (Aerozine 50 / N2O4) sekä Boeing kiinteäajoaineisella Interim Upper Stagella (IUS), jonka kehittäminen oli käynnistynyt vuonna 1976. Transtage kykeni täyttämään Yhdysvaltain puolustusministeriön vaatimukset, mutta sen suorituskyky jäi Nasan tiedemissioiden vaatimuksista. Centaur kykeni täyttämään molempien virastojen missiovaatimukset, kun IUS oli Transtagea suorituskykyisempi ja täytti asevoimien tarpeet, mutta jäi edelleen Nasan vaatimuksista.
Karpaatit
Maanmuodot
Varsinainen Karpaattien vuoristo on koko matkaltaan noin 100–300 km leveä, kaikkein leveimmillään se on Slovakian ja Puolan läntisillä raja-alueilla. Näin se tekee karkeasti ottaen puoliympyrän, joka sulkee sisäänsä koko Unkarin, Slovakian eteläosat, Ukrainan Rutenian ja koko Romanian Transilvanian alueen. Lisäksi Romaniassa olevia Etelä-Karpaatteja ei aina pidetä Karpaattien osana, vaan niitä kutsutaan nimellä Transilvanian Alpit. Tämän määritelmän mukaan Karpaattien vuoristo ulottuu siten puolikaaren muotoisena Tšekin itäosista aina keskelle Romaniaa.
Konformikuvaus
Riemannin geometria
Riemannin geometriassa kahta sileän moniston M Riemannin metriikkaa g ja h sanotaan konformiekvi­valenteiksi, jos g = u h jollakin positiivisella funktiolla u, joka on määritelty monistossa M. Funktiota u sanotaan konformiseksi tekijäksi.
IUS
Kehitys
Jatkokehitykseen päätyivät Centaur ja IUS, joista jälkimmäinen sai toisen kiinteäajoaineisen lisävaiheen, jota voitiin käyttää satelliittien nostamiseen suoraan geostationaariselle kiertoradalle. Toinen vaihe kasvatti myös pakonopeuteen laukaistavissa olleen hyötykuorman massaa. Shuttle-Centaur -konseptin kehitys keskeytyi Challenger-onnettomuuden jälkeen. Interim Upper Stage nimettiin hankkeen edetessä uudelleen Inertial Upper Stageksi.
Karpaatit
Maanmuodot
Vaikka Karpaatteja nimitetäänkin vuorijonoksi, eivät ne muodosta yhtenäistä linjaa, vaan koostuvat useista erillisistä, hieman korkeammista alueista. Ne ovat Alppien jälkeen pinta-alaltaan Keski-Euroopan toiseksi suurin vuoristo, mutta niiden korkeimmatkin huiput ovat vain kahden ja puolen kilometrin korkuisia, siis selvästi Alppeja matalampia. Karpaateilla ei ole jäätiköitä, ja jopa korkeimmiltakin alueilta lumi sulaa kesällä. Vuoriston luonto muistuttaakin siis paljon Alppilaaksojen luontoa. Toisaalta vaikka Karpaatit siis ovatkin vain keskikokoinen vuoristo, muodostavat ne kuitenkin selvän eron niitä ympäröiviin tasankoalueisiin.
Konformikuvaus
Riemannin geometria
Kahden Riemanin moniston välistä diffeomorfismia sanotaan konformi­kuvaukseksi, jos metriikka, jonka sen käänteiskuvaus indusoi lähtö­avaruuteen, on konformisti ekvivalentti alku­peräisen kanssa. Esimerkiksi pallopinnan stereografinen projektio laajennetulle tasolle, johon on lisätty äärettömyys­piste, on konformi­kuvaus.
IUS
Kehitys
Boeing oli IUS-hankkeen pääurakoitsija, ja United Technologiesin Chemical Systems Division (CSD) toimitti rakettivaiheissa käytetyt kiinteäajoaineiset moottorit. Avioniikkapuolen alihankkijoita olivat TRW, Cubic ja United Technologiesin alainen Hamilton Standard Division. TRW ja Cubic toimittivat vaiheen telemetria-, seuranta- ja ohjausalijärjestelmät. Hamilton Standard vastasi asennonsäätöjärjestelmästä. Avioniikkatietokoneen toimitti Hamilton Standardin alihankkija Delco.
Konformikuvaus
Riemannin geometria
Sileällä monistolla voidaan myös määrätä konforminen rakenne konformisti ekvi­valenttien Riemannin metriikkojen luokkana.
IUS
Laukaisuprofiili
pienoiskuva|IUS-rakettivaiheeseen kiinnitetty Galileo-luotain vapautetaan [[Avaruussukkula Atlantis|Avaruussukkula Atlantiksen rahtitilasta lennolla STS-34.]] Titan-laukaisujen yhteydessä raketti kuljetti IUS:ään kiinnitetyn hyötykuorman matalalle Maan kiertoradalle. Kantoraketista irtautumisen jälkeen IUS:n ensimmäinen vaihe kuljetti hyötykuorman elliptiselle siirtoradalle. Sukkulalaukaisut veivät IUS-hyötykuormayhdistelmän vastaavalle matalalle radalle, jolla yhdistelmä nostettiin noin 50 asteen kulmaan sukkulan rahtitilassa ja vapautettiin. IUS:n ensimmäisen vaiheen sytytys tapahtui sukkulan päästyä turvalliselle etäisyydelle siitä, jonka jälkeen vaihe vei hyötykuorman Titan-laukaisujen tapaan elliptiselle siirtoradalle.
Konformikuvaus
Korkeampiulotteiset euklidiset avaruudet
Joseph Liouvillen todistama Liouvillen lause osoittaa, että korkeampiulotteisten avaruuksien ja niiden alueiden välillä on vähemmän erityyppisiä konformikuvauksia.
Jokainen kolmi- tai useampien euklidisen avaruuden alueen konformi­kuvaus voidaan muodostaa yhdistettynä kuvauksena kolmesta kuvauksesta, joista yksi on homotetia, toinen isometria eli yhtenevyys­kuvaus ja kolmas niin sanottu erityinen konforminen muunnos eli peilauksen ja pallopinnan suhteen suoritetun inversion yhdistetty kuvaus. Täten useampi­ulotteisten avaruuksien konformi­kuvaukset muodostavat paljon suppeamman ryhmän kuin tasossa, jossa Riemannin kuvauslause tarjoaa mahdollisen muodostaa laajan ryhmän konformi­kuvauksia.
IUS
Laukaisuprofiili
IUS:n käytetty ensimmäinen vaihe ja vaiheita yhdistävä interstage-osa irrotettiin siirtoradan apogeumissa. Toinen kiinteäajoaineinen moottori sytytettiin irtautumisen jälkeen, ja se kuljetti hyötykuorman lopulliselle ympyräradalle elliptiseltä siirtoradalta. Hyötykuorman vapauttamisen jälkeen IUS suoritti asennonsäätömoottoreillaan retrogradisen polton, jolla pudotettiin vaihe alemmalle kiertoradalle ja estettiin mahdolliset törmäykset hyötykuorman kanssa.
Konformikuvaus
Fysiikassa ja tekniikassa
Jos funktio fon harmoninen eli toteuttaa Laplacen yhtälön jossakin tasoalueessa, ja jos alue se kuvataan konformi­kuvauksella g jollekin toiselle tasoalueelle,  yhdistetty funktio  on myös harmoninen. Tämän vuoksi jokainen funktio, joka on määritelty jonkin potentiaalin avulla, voidaan muuntaa konformi­kuvauksella, minkä jälkeen sillä edelleen on potentiaali. Fysiikassa potentiaalin avulla on muodostettu esimerkiksi sähkömagneettisen kentän ja gravitaatiokentän yhtälöt sekä virtaus­dynamiikassa potentiaalivirta, nesteen tai kaasun virtauksen likimääräinen kuvailu olettamalla, että tiheys on vakio, viskositeetti nolla ja virtaus pyörteetöntä. Esimerkkinä konformi­kuvauksen sovelluksesta virtaus­dynamiikassa voidaan mainita aerodynamiikassa usein käytettävä Žukovskin muunnos eli Joukowskyn muunnos.
IUS
Laukaisuprofiili
IUS:ää käytettiin suurempienergiaisille geostationaarisille kiertoradoille vietyjen tietoliikenne- ja tiedustelusatelliittien lisäksi planeettaluotainten laukaisuihin, jolloin sen toinen vaihe sytytettiin heti ensimmäisen palettua loppuun. Toisen vaiheen sytyttäminen alhaisilla ratakorkeuksilla, missä ratanopeus oli korkea, kiihdytti luotaimen Maan pakonopeuteen Oberth-ilmiön ansiosta. IUS:n suorituskyky oli raskaampaa nesteajoaineista Centaur-vaihetta heikompi. Centaur olisi kyennyt laukaisemaan esimerkiksi Galileo-luotaimen suoralla kaksivuotisella lentoradalla Jupiteriin, kun heikomman IUS:n kanssa luotaimen piti hyödyntää painovoimalinkoa useita kertoja kokonaislentoajan pidentyessä samalla kuuteen vuoteen.
Konformikuvaus
Fysiikassa ja tekniikassa
Konformikuvauksilla on suuri merkitys ratkaistaessa sellaisia fysiikan ja insinööri­tieteiden probleemoja, jotka voidaan esittää kompleksimuuttujien funktioina mutta joilla on epä­mukavia geo­metrisia ominaisuuksia. Valitsemalla sopiva muunnos voidaan epä­mukava geometria muuntaa helpommin käsiteltäväksi. Esimerkiksi voi olla tarpeen laskea piste­varauksen aiheuttaman sähkökentän voimakkuus, E(z), kun varaus sijaitsee lähellä paikkaa, jossa kaksi johtavaa tasoa kohtaavat toisensa ja nämä ovat tietyssä kulmassa keskenään. Tehtävä on sellaisenaan sangen vaikea ratkaista suljetussa muodossa. Yksinkertaisella konformi­kuvauksella epä­mukava kulma voidaan kuitenkin kuvata toiselle, joka on tasan \pi radiaania (180 astetta), jolloin tuloksena on vain yksi taso. Tilanteessa, jossa varaus on lähellä yhtä johtavaa tasoa, sähkö­kentän voimakkuus on helppo laskea. Kun ratkaisu on saatu tällä tilanteessa, E(w), joka sitten kuvataan takaisin alkuperäisen tehtävän mukaiseen tilanteeseen ottamalla huomioon, että w saatiin z:n funktiona, E:stä ja w:stä yhdistettynä kuvauksena E(w(z)). Tämä sovellus ei ole ristiriidassa sen kanssa, että konformi­kuvauksissa kulmien suuruus säilyy, sillä näin on laita vain kuvattavan alueen sisällä, ei sen reunalla.
IUS
Tekniset tiedot
IUS on 5,2 metriä pitkä ja sen halkaisija on 2,9 m. Vaihe koostuu sen kantorakettiin yhdistävästä takaosasta, alemmasta kiinteäajoaineisesta vaiheesta, jossa on 21 400 9707 kg ajoainetta, ja jonka työntövoima on 203 kN, sekä ylemmästä kiinteäajoaineisesta vaiheesta, jossa vastaavasti 2722 kg ajoainetta, ja jonka työntövoima 82 kN. Vaiheen avustaviin alijärjestelmiin kuuluvat avioniikka- ja RCS-järjestelmät. Avioniikka käsittää asennonsäätö-, telemetria- ja GN&C-järjestelmät (engl. guidance, navigation & control), sekä sähkönsyötön. Tehtävän kannalta kriittiset avioniikka- ja RCS-järjestelmät, TVC-ohjaus (engl. thrust vector control), moottorien sytytysjärjestelmät ja vaiheiden erottamisessa käytetty pyrotekniikka on kahdennettu korkean luotettavuuden saavuttamiseksi.
Avaruussukkulalaukaisujen yhteydessä IUS kykeni viemään 2 270 kilogramman hyötykuorman suoraan geostationaariselle kiertoradalle tai 4 940 kg geostationaariselle siirtoradalle.
Konformikuvaus
Fysiikassa ja tekniikassa
Ebenezer Cunningham tunnisti vuonna 1980 ja Harry Bateman vuonna 1910 laajan ryhmän konformi­kuvauksia Maxwellin yhtälöiden eri ratkaisujen välille, palloaaltojen muunnokset. Opiskellessaan Cambridgen yliopistossa he olivat tutustuneet peili­varaus­metodeihin ja niihin liittyviin, pallopintoja ja inversioita käyttäviin menetelmiin. Andrew Warwick totesi vuonna 2003 teoksessaan Masters of Theory:
IUS
Alijärjestelmät
pienoiskuva|IUS:n rakennepiirros.
Konformikuvaus
Fysiikassa ja tekniikassa
Warwick korostaa tätä "uutta suhteellisuus­teoreemaa" Cambridgen vastauksena Einsteinille ja se perustuu inversioiden käyttöön, jota käsitellään esimerkiksi James Hopwood Jeansin laatimassa oppi­kirjassa Mathematical Theory of Electricity and Magnetism.
IUS
Runkorakenne
IUS:n runkorakenteen tehtävänä on vaiheeseen vaikuttavien kuormien hallinta. Merkittävimmät rakenneosat ovat kantorakettiin yhdistyvä takaosa, kiinteäajoaineisten vaiheiden välinen interstage ja avustaviin alijärjestelmiä käsittävä equipment support section (ESS). Osissa käytettiin puolikuorirakennetta, jossa osittain kantavaa ulkokuorta vahvisti kuusi pitkittäisjäykistettä ja poikittaista muotokaarta. IUS:n ja kantoraketin väliset avoimet osat on lämpöeristetty MLI-kangasta (engl. multi layer insulation blanket).
Konformikuvaus
Fysiikassa ja tekniikassa
Yleisessä suhteellisuus­teoriassa konformi­kuvaukset ovat yksin­kertaisin ja sen vuoksi yleisin kausaalisten muunnosten tyyppi. Fysikaalisesti ne esittävät erilaisia maailman­kaikkeuksia, joissa samat tapahtumat ja vuoro­vaikutukset ovat yhä (kausaalisesti) mahdollisia, mutta joissa on oletettava jokin lisä­voima saamaan aikaan nämä tapahtumat. Toisin sanoen liike­radat voivat pysyvät samoina vain, jos liike ei ole geodeettista, koska metriikka on erilainen. On usein yritetty laatia malleja, joita voitaisiin laajentaa singulari­teetinkin ohi ja joilla voitaisiin kuvailla maailman­kaikkeutta jopa ennen alkuräjähdystä.
IUS
ESS
ESS:ään oli sijoitettu merkittävä osa vaiheen avioniikasta ja ohjausjärjestelmistä. Sen yläosassa sijaitsi halkaisijaltaan kolmemetrinen hyötykuorman kiinnitysrengas, joka toimi rajapintana IUS:n ja hyötykuorman sähköjärjestelmien välillä. ESS:n linjavaihdettavia yksikköjä (LRU, engl. line-replaceable unit) voidaan käsitellä ja vaihtaa rakenteessa olevien luukkujen kautta myös vaiheen kantorakettiin kiinnittämisen jälkeen.
Konformikuvaus
Karttaprojektiot
Muutamat yleisesti käytetyt olevat karttaprojektiot ovat oikea­kulmaisia, eli niissä kahden suunnan välinen suunta kartalla on kaikkialla yhtä suuri kuin maastossakin. Tällaiset projektiot ovat konformi­kuvauksia pallo­pinnalta jollekin taso­alueelle. Aiemmin mainitun, myös kartta­projektiona käytetyn stereo­grafisen projektion ohella oikea­kulmaisia ovat erityisesti Mercatorin projektio ja sen muunnelma, Gaussin–Krügerin projektio ja Lambertin projektio.
Vaihtoehtoiset kulmat
Nimitys konformikuvaus johtuu siitä, että sellaisessa kohteiden muodot säilyvät ainakin infinitesimaalisissa mitta­suhteissa. Sana on muodostettu latinan prefiksistä com (yhdessä, kanssa, lähellä) ja substantiivista forma (muoto, ulkonäkö). Käsite sisältää yleensä oletuksen, että säilyvä muoto mitataan tavan­omaisella euklidisella kulmalla, jonka yksikkönä voidaan käyttää esimerkiksi asteina tai radiaaneina. Taso­kuvauksiin liittyy kuitenkin kaksi muutakin kulma­suuretta, hyperbolinen kulma ja kulmakerroin, joka on analoginen duaalilukujen välisten kulmien kanssa.
Olkoon pintojen välinen kuvaus, joka voidaan para­metrisoida luku­pareilla  ja. Tällöin :n Jacobin matriisin muodostavat :n ja :n neljä osittaisderivaattaa :n ja :n suhteen.
Jos Jacobin matriisin g determinantti ei ole nolla, kuvaus f on "konforminen yleistetyssä mielessä" näistä kulma­suureista yhden suhteen riippuen Jacobin matriisin g ilmaisemasta reaali­matriisista.
Itse asiassa jokainen tällainen matriisi g kuuluu erityiseen tasomaiseen kommutatiiviseen ali­renkaaseen, ja g:n napa­koordinaatit määräytyvät kahden parametrin mukaan, joista toinen kuvaa etäisyyttä, toinen kulmaa tai suuntaa. Edellinen, säteittäinen parametri vastaa jotakin yhdenmuotoisuuskuvausta, ja sille voidaan kuvausten konformisuutta tutkittaessa valita arvo 1. Jälkimmäinen, g:n kulma­parametri, voi olla kolmea tyyppiä, transvektiivinen, hyperbolinen tai euklidinen:
Masbateño
Masbateño on keskifilippiiniläinen kieli, jota puhutaan Filippiineillä Masbaten provinssissa. Sitä puhuu SIL Internationalin mukaan äidinkielenään 350,000 ihmistä. Masbateñon läheisiä sukukieliä ovat muun muassa capiznon ja hiligaino.
Kielelle annettiin Masbaten provinssissa kansalliskielen asema vuonna 1991.
Ichiya Kumagai
Ichiya Kumagai (, 10. syyskuuta 1890 Ōmuta – 9. lokakuuta 1968 Ōmuta) oli japanilainen tennispelaaja.
Davis Cupissa 1921 Kumagai edusti Japania yhdessä Zenzō Shimizun kanssa. He selviytyivät Davis Cupin loppuotteluun, mutta hävisivät loppuottelun Yhdysvalloille.
François Bouchard (jääkiekkoilija, 1973)
François Bouchard (s. 8. elokuuta 1973 Montréal, Québec, Kanada) on kanadalainen entinen jääkiekkopuolustaja. Hän pelasi uransa suurimmaksi osaksi Euroopassa. Eniten Bouchard pelasi Saksan DEL-liigassa, jossa hän vietti kahdeksan kautta ja voitti kaksi mestaruutta. Hän loi ammattilaisuraa myös Suomessa, Ruotsissa, AHL:ssä ja Itävallassa. Bouchard laukoi oikealta.
Seuraura
300px|thumb|right|François Bouchard (vas.) entisen seuransa [[Adler Mannheimin paidassa. Kuvassa myös joukkuetoveri Colin Forbes ja EV Duisburgin Justin Cox.]] Bouchard pelasi Québecin paikallisissa juniorisarjoissa, kunnes hän siirtyi vuonna 1991 Northeastern Universityn yliopistojoukkueeseen, jossa Bouchard pelasi neljä vuotta. Hän oli kaudella 1993–1994 joukkueen tehokkain puolustaja tehoilla 15+15=30. Yliopistovuosien jälkeen Bouchard pelasi kauden 1995–1996 ECHL-joukkue Charlotte Checkersissa. Häntä ei ikinä varattu NHL:n varaustilaisuudessa, mutta Tampa Bay Lightning varasi Bouchardin kahdeksantena NHL:n täydennysvarauksessa 1994.
Kaudeksi 1996–1997 Bouchard siirtyi Eurooppaan, Suomeen ja Oulun Kärppien riveihin pelaamaan I-divisioonaa. Hän teki 44 runkosarjaottelussa tehot 19+16=35 ja oli joukkueen tehokkain puolustaja sekä sisäisen pistepörssin neljäs. Kevään 1997 pudotuspeleissä Bouchard oli pelipaikastaan huolimatta tehoilla 6+5=11 Kärppien paras maalintekijä sekä toiseksi paras pistemies Sami Alalaurin jälkeen. Enemmän maaleja tehnyt kuin syöttänyt Bouchard oli koko I-divisioonan puolustajien maalipörssin voittaja sekä toiseksi tehokkain puolustaja SaPKon Jukka-Pekka Laamasen jälkeen. Hänet valittiin kauden päätteeksi I-divisioonan ensimmäiseen tähdistökentälliseen.
Kilpailullinen vietti vei Bouchardin kaudeksi 1997–1998 sarjatasoa ylemmäs SM-liigaan ja Hämeenlinnan Pallokerhon riveihin. Hän kuitenkin teki siellä kymmenessä ottelussa vain yhden maalin ja siirtyi loppukaudeksi Saksan DEL-liigan Augsburger Pantheriin. Bouchard teki siellä 36 runkosarjaottelussa tehot 7+9=16 ollen joukkueen toiseksi tehokkain puolustaja Scott Humeniukin jälkeen. Hän palasi kaudeksi 1998–1999 Kärppiin ja teki 42 runkosarjaottelussa tehot 6+19=25. Bouchard oli I-divisioonan puolustajien pistepörssissä kahdeksas Hermeksessä ja Sportissa pelanneen Oļegs Sorokinsin kanssa, mutta hän oli vasta Kärppien kolmanneksi tehokkain puolustaja Jaako Niskavaaran ja Harri Ahon jälkeen. Joukkue pääsi keväällä 1999 liigakarsintoihin, mutta TuTo kuitenkin pudotti Kärpät jatkosta otteluvoitoin 3-2.
Voi meitä! Anoppi tulee
'''Voi meitä! Anoppi tulee''' on Erkki Karun ohjaama suomalainen komediaelokuva vuodelta 1933. Elokuvan ensi-ilta oli 30. huhtikuuta 1933 Kaleva- ja Kino Palatsi -teattereissa Helsingissä.
François Bouchard (jääkiekkoilija, 1973)
Seuraura
Kaudeksi 2009–2010 Bouchard siirtyi Itävallan Erste Bank Eishockey Ligan Vienna Capitalsiin. Hän teki 54 runkosarjaottelussa tehot 20+25=45 ja oli Capitalsin toiseksi tehokkain puolustaja Dan Bjorlien jälkeen. Bouchard oli koko liigan toiseksi eniten maaleja tehnyt puolustaja ja puolustajien pistepörssissä hän sijoittui neljänneksi. Bouchard sijoittui myös jäähypörssin kymmenenneksi 133 minuutillaan. Huhtikuussa 2010 hän teki vuoden mittaisen jatkosopimuksen Capitalsin kanssa. Kaudella 2010–2011 Bouchard voitti tehoilla 16+31=47 koko EBEL:n puolustajien pistepörssin. Hän lopetti pelaajauransa kevääseen 2011.
Voi meitä! Anoppi tulee
Kielteisiä asenteita anoppiin heijasteleva elokuva kertoo kuinka anoppi Arabella saapuu kylään nuorenparin luokse kesken huvilaviikonlopun, ja sen jälkeen väärinkäsitykset seuraavat toisiaan kyllästymiseen asti.
François Bouchard (jääkiekkoilija, 1973)
Maajoukkueura
Bouchard edusti Kanadan A-maajoukkuetta Deutschland Cupissa vuosina 2003, 2004 ja 2005, joista viimeisin turnaus päättyi joukkueen voittoon.
Voi meitä! Anoppi tulee
Vastaanotto
Arto Pajukallion mukaan elokuvassa on charmanttia elokuvahistoriallista kiinnostavuutta. Tälle elokuvalle, kuten aikakauden elokuville yleensäkin, on ominaista aliohjaaminen.
Video-oppaassa vuodelta 1994 Bello Romano sanoo elokuvan olevan lähinnä historiallisesti kiinnostava ensimmäisenä kokonaisena äänielokuvana Suomessa. Hän antaa sille kaksi tähteä viidestä, mikä vastaa sanallista arviota ”keskinkertainen”.
Kehrääminen (kissaeläimet)
pienoiskuva|Kehrääminen kuuluu emon ja pentujen väliseen suhteeseen.
Kehräämisellä eli hyrisemisellä tarkoitetaan kissasta tai muusta kissaeläimestä kuuluvaa ääntä. Yleensä kehräämistä on pidetty eläimen tyytyväisyyden ja onnellisuuden merkkinä, mutta kehräämistä tapahtuu myös muulloin, esimerkiksi tappelun seurauksena. Myös kuoleva, kärsivä kissa kehrää.
Kissan kehräys on kuitenkin Kalifornian yliopiston (Davis) eläinlääketieteen tutkijan mukaan matalataajuista värähtelyä (25 Hz), jonka tarkoitus on parantaa ja kehittää luustoa ja kehoa.
Kehräämisen syntyminen liittyy kurkunpään toimintaan. Kaksi äänihuulta oheislihasten kanssa synnyttävät aaltoillessaan värinää, joka onnistuu kuitenkin vain uloshengityksen aikana. Kissat voivat kehrätä taukoamatta sisään- ja uloshengityksen välissä.
Sussexin yliopiston tekemän tutkimuksen mukaan kissa on oppinut kehräämään tavallisen kehräyksen lisäksi myös vaativalla kehräysäänellä, saadakseen ihmiseltä eli ruokkijaltaan lisää ruokaa, huomioita tai herkkuja. Kissa pystyy kehräämään äänitaajuudella, joka lähentelee vauvan itkun taajuutta. Tällöin kissan omistajan on vaikea olla huomioimatta kissan tarpeita.
Enchant (lauluyhtye)
Enchant on vuonna 2009 perustettu suomalainen poprock-lauluyhtye.
Ura
Enchant sai alkunsa vuonna 2009 sen jäsenten ollessa oppilaina Tiirismaan lukion musiikkilinjalla Lahdessa. Kaikki yhtyeen jäsenet lauloivat lukion kamarikuorossa. Rene Romppanen ja Sami Ulmanen ovat olleet yhtyeessä alusta lähtien. Lassi Silventoinen ja Matias Hämäläinen tulivat mukaan, kun kaksi alkuperäiseen kokoonpanoon kuulunutta naispuolista jäsentä jätti yhtyeen lukiosta valmistumisen jälkeen.
Vuonna 2010 Enchant sai laajempaa tunnettuutta kilpailemalla X Factorissa. Yhtye sijoittui neljänneksi yhdeksän finalistin joukosta. Samana vuonna syyskuussa Enchant allekirjoitti levytyssopimuksen Magnum Musicin kanssa. Enchant esiintyi Ruotsin kruununprinsessa Victorialle ja prinssi Danielille heidän vieraillessaan Tiirismaan lukiossa 1. marraskuuta 2010. Samana vuonna Lahti-seura ry antoi yhtyeelle Vuoden nuori lahtelainen -tunnustuksen.
Vuonna 2011 Enchantilta ilmestyi single Vastenmielistä sekä pitkäsoitto Tässä hetkessä. Kesällä 2011 Enchant jäi vuoden 2013 alkuun asti ulottuvalle tauolle yhtyeen jäsenten varusmies- ja siviilipalvelusten vuoksi. Keikkatauon jälkeen lauluyhtye on keikkaillut harvakseltaan.
Levytykset
Enchantin ensimmäinen single Vastenmielistä ja sen musiikkivideo julkaistiin 1. tammikuuta 2011. Musiikin on säveltänyt Petri Munck ja laulusovituksesta vastaa Enchant. Enchantin ensimmäisen pitkäsoiton Tässä hetkessä julkaisi Magnum Music, ja se ilmestyi 2. huhtikuuta 2011. . Pop-musiikin lisäksi levy sisälsi mm. Enchantin a capella -version Juha Tapion kappaleesta Raikas tuuli.
1400
Kuolleita
pienoiskuva|170x170px|Rikhard II
Anu Igoni
Anu Igoni (s. 30. joulukuuta 1968) on suomalainen art director ja mainonnan suunnittelija, joka palkittiin vuoden 2012 Vuoden Huiput -kilpailussa elämäntyöstään Platinahuippu-palkinnolla toisena naisena palkinnon 30-vuotisessa historiassa. Igoni tunnetaan yhtenä Bob Helsinki -mainostoimiston (nyk. Bob the Robot) perustajaosakkaista.
Igoni sanoo kouluttautuneensa prinsessaksi. Hän työskenteli aluksi mainostoimisto SEK & Greyssä, sitten Hasan & Partnersilla ja PHS-toimistossa, kunnes vuonna 2002 lähti perustamaan Bobia muun muassa Marko Parkkisen ja Jon Granströmin kanssa.
Igoni on palkittu kaikissa suomalaisissa ja useissa merkittävissä kansainvälisissä mainoskilpailuissa. Hän toimi Vuoden Huiput 2011 -kilpailun ylituomarina ja on toiminut tuomariston puheenjohtajana muun muassa Effie-kilpailussa 2012 ja printtimainonnan tuomariston jäsenenä Cannesin mainosfestivaaleilla 2004.
Vuohimäen seisake
Laituri avattiin ensimmäisen kerran 1. kesäkuuta 1909 ruotsinkielisellä nimellä Getberg. Suomenkielinen nimi Vuohimäki lisättiin 1928. Radan eteläpuolella sijainneessa liikennepaikkarakennuksessa toimi myös posti, jota hoiti Valtionrautateiden laiturinhoitaja. Laituri lakkautettiin 3. lokakuuta 1944 sen jäätyä Porkkalan vuokra-alueelle.
Porkkalan palautuksen jälkeen Vuohimäki avattiin seisakkeena 15. elokuuta 1956. Seisakkeelle rakennettiin uusi 50 metriä pitkä laituri 1984. Junapysähdykset Vuohimäessä lopetettiin vuoden 1991 alussa, ja seisake lakkautettiin virallisesti 2. kesäkuuta 1991.